મહેસાણામાં સોમવારે સાંજે સિઝનના પહેલા અને સામાન્ય વરસાદમાં જ જેલરોડ સહિત શહેરના મોટા ભાગના વિસ્તારમાં વીજળી ડુલ થઈ જતાં વીજ કંપનીના પ્રિ-મોનસુન પ્લાનની કામગીરીનાં છોતરાં ઉડી ગયાં હતાં અને એન્જિનિયરો સહિત અધિકારીઓની બેદરકારી છતી થઈ ગઈ હતી. ચોમાસાના મહિનાઓ પહેલાં જ વહીવટી તંત્ર દ્વારા ચોમાસા દરમિયાન વરસાદ પડે ત્યારે પ્રજાને કોઈ મુશ્કેલી ના પડે અને આપત્તીજનક પરિસ્થિતિને પહોંચી વળવા માટે પ્રિમોનસુન પ્લાન બનાવી કરોડોના ખચે તેનો અમલ કરવાની કવાયત કરવામાં આવે છે. જેમાં વીજ કંપની પણ સામેલ હોય છે. ચોમાસામાં વીજ પુરવઠો યથાવત રહે અને કોઈ દુર્ઘટના ન સર્જાય તે માટે વીજથાંભલા, ડીપી, સબ સ્ટેશન સહિતમાં જરૂરી મરામત અને વીજવાયરો આસપાસનાં વૃક્ષોનાં ડાળાં કાપવા સહિતની કામગીરી વીજકંપનીએ કરવાની હોય છે